EkBass/fiwiki-20250220-pages-articles huggingface dataset:
Daniele Gatti

Daniele Gatti (s. 6. marraskuuta 1961 Milano) on italialainen kapellimestari. Hän aloitti vuonna 1992 Orchestra dell'Accademia Nazionale di Santa Cecilian ja vuonna 1997 Teatro Comunale di Bolognan ylikapellimestarina. Gattilla on myös lupaava kansainvälinen ura. Hän toimi vuosina 1996–2009 Lontoon Royal Philharmonic Orchestran ylikapellimestarina. Hänen seuraajakseen nimitettiin sveitsiläinen Charles Dutoit. RPO:n lisäksi Daniele Gatti on johtanut muiden muassa Covent Gardenissa ja Wienin valtionoopperassa. Syyskuusta 2008 Gatti on toiminut Orchestre National de Francen ylikapellimestarina. Vuonna 2009 hänet nimitettiin Zürichin oopperan kapellimestariksi. Hän on naimisissa sellisti Silvia Chiesan kanssa. Luokka:Italialaiset kapellimestarit Luokka:Vuonna 1961 syntyneet Luokka:Elävät henkilöt
Charles Dutoit

Charles Édouard Dutoit O.C., GOQ (s. 7. lokakuuta 1936) on sveitsiläinen kapellimestari. Hänet tunnetaan muun muassa 1900-luvun ranskalaisten ja venäläisten säveltäjien teosten levytyksistä. Dutoit syntyi Lausannessa ja opiskeli Charles Munchin johdolla. Hän saavutti ennen kapellimestarin uraansa mainetta alttoviulistina ja johti sitten mm. Bernin sinfoniaorkesteria. Hän johti vuosina 1975–1978 Göteborgin sinfoniaorkesteria ja oli 1980-luvun alussa usein Minnesotan orkesterin vierailevana kapellimestarina. Vuosina 1977–2002 Charles Dutoit johti Montrealin sinfoniaorkesteria. Kapellimestarista tehtiin vuonna 1997 Order of Canadan Officer ja vuonna 2002 National Order of Quebecin Grand Officer. Hän on lisäksi toiminut ylikapellimestarina muun muassa Orchestre National de Francelle Ranskassa 1991–2001 ja vuosina 1996–2003 NHK- sinfoniaorkesterille Japanissa. Vuonna 2009 hän aloitti Royal Philharmonic Orchestran ylikapellimestarina Lontoossa. Dutoit oli aiemmin naimisissa pianisti Martha Argerichin kanssa. Vuonna 2017 tuli esiin syytöksiä Dutoit’n naisiin kohdistamasta seksuaalisesta hyväksikäytöstä. == Lähteet == Luokka:Sveitsiläiset kapellimestarit Luokka:Grammy-palkinnon saajat Luokka:Officer of the Order of Canada Luokka:Grand Officer of the National Order of Quebec Luokka:Vuonna 1936 syntyneet Luokka:Elävät henkilöt
Marjatta Levanto

Marjatta Levanto (s. 24. tammikuuta 1944 Pori) on suomalaisen taidemuseolaitoksen ensimmäinen museolehtori ja museopedagogian uranuurtaja. Hän toimi Suomen Ranskan-instituutin johtajana Pariisissa vuosina 2005–2008. Levanto on työskennellyt pitkään museopedagogian ja taidekasvatuksen tehtävissä Valtion taidemuseossa sekä sen edeltäjäorganisaatioissa. Hän on suomalaisen taidemuseolaitoksen ensimmäisiä museolehtoreita, ja yksi museoiden taidekasvatuksen edelläkävijöitä. Levanto on kirjoittanut useita lapsille suunnattuja taidekirjoja. Kirjat ovat usein syntyneet yhteistyössä kuvittaja Julia Vuoren kanssa. Lisäksi Levanto on sanoittanut lastenlevyjä sekä tehnyt elokuvia, multivisioita ja videoita taiteesta. Levanto on palkittu muun muassa nuortenkirjallisuuden (1984) ja lastenkulttuurin valtionpalkinnoilla (1990). Vuonna 2000 hän sai Suomen tietokirjailijat ry:n myöntämän Tietopöllö- palkinnon. Levannolle myönnettiin Helsingin kaupungin kulttuuripalkinto taidekasvattajan työstä vuonna 2001. Vuonna 2015 Levannon ja Vuoren teos Leonardo oikealta vasemmalle (2014) oli ehdolla Pohjoismaiden neuvoston lasten- ja nuortenkirjallisuuspalkinnon saajaksi. == Julkaistuja teoksia == * Tonttukuningas kuoleman puutarhassa: Hugo Simbergin kuvia (1985) * Tunnetko? – Lasten Ateneum (1991) * Eero (1994) * Nykytaide suurin piirtein (1998) * Unennäkijä tulee – Hugo Simbergin kuvia (2000) * Hugo Simbergin maailma (2000) * Taivaallinen tungos – kuvia muinaisista myyteistä (2001) * Valistus, museopedagogiikka, oppiminen: taidemuseo kohtaa yleisönsä (toimittaneet Marjatta Levanto ja Susanna Pettersson, 2004) * Leonardo oikealta vasemmalle (2014) * Pelottelun (ja pelon voittamisen) käsikirja (2018) * ==Lähteet== Luokka:Suomalaiset tietokirjailijat Luokka:Suomalaiset taidehistorioitsijat Luokka:Vuonna 1944 syntyneet Luokka:Elävät henkilöt Luokka:Tiedonjulkistamisen valtionpalkinnon saajat
Édson Luciano Ribeiro

Édson Luciano Ribeiro (s. 8. joulukuuta 1972) on brasilialainen pikajuoksija. Ribeiro oli Atlantan olympialaisissa 1996 mukana Brasilian joukkueessa, joka voitti 4 x 100 metrin viestijuoksussa olympiapronssia.http://www.aafla.com/6oic/OfficialReports/1996/1996v3.pdf , s. 101 Kolme vuotta myöhemmin Sevillan MM-kisoissa hän karsiutui 100 metrin juoksun alkuerissä ajalla 10,47, mutta oli mukana voittamassa pikaviestissä MM-pronssia.http://www2.iaaf.org/WCH99/Results/data/M/4X1/Rf.html Sydneyn olympialaisissa 2000 Ribeiro juoksi Brasilian joukkueessa, joka voitti pikaviestissä olympiahopeaa.http://www2.iaaf.org/OLY00/results/data/M/4X1/Rf.html Vuonna 2003 hän voitti Etelä-Amerikan mestaruuden 100 metrillä ajalla 10,30. Myöhemmin samana vuonna Pariisin MM-kisoissa hän karsiutui 100 metrin toisissa alkuerissä juostuaan 10,28, mutta oli mukana voittamassa pikaviestissä MM- hopeaa.http://www.iaaf.org/WCH03/results/gender=M/discipline=4X1/combCode=hash/roundCode=f/index.html ==Ennätykset== * 100 metrin juoksu: 10,14 (1998) * 200 metrin juoksu: 20,76 (2000) ==Lähteet== Luokka:Brasilialaiset pikajuoksijat Luokka:Brasilialaiset olympiamitalistit Luokka:Vuonna 1972 syntyneet Luokka:Elävät henkilöt
Israel Nesselius

Israel Nesselius (8. toukokuuta 1667 Enköping − 21. toukokuuta 1739 Uppsala) oli ruotsalainen kielitieteilijä. Hän oli 1700-luvun alussa Turun akatemiassa kaunopuheisuuden ja pyhien kielten professorina sekä yliopiston rehtorina. ==Elämä== Israel Nesselius syntyi vuonna 1667 Enköpingissä, Ruotsissa. Hän valmistui ylioppilaaksi Uppsalasta vuonna 1687, ja opiskeli vuosina 1701-1702 Leidenin yliopistossa. Nesselius nimitettiin vuonna 1706 Pyhien kielten eli heprean ja kreikan professoriksi Turun akatemiaan. Kaksi vuotta myöhemmin hänet nimitettiin yliopistossa vapautuneeseen kaunopuheisuuden professorin virkaan. Professorin virkojensa lisäksi hän toimi vuosina 1707 ja 1708 Turun akatemian rahastonhoitajana ja vuosina 1711-1712 yliopiston rehtorina. Vuosina 1708–1711 Nesselius ehdotti Suomen sitomista tiukemmin emämaahan, ja tämän vuoksi muun muassa suomen kielen hävittämistä kaikkialta muualta paitsi Lapista. Tämä olisi voitu toteuttaa esimerkiksi väestönsiirroin. Vaikka Nesselius tunnettiin saitana erakkona, lahjoitti hän professorin virastaan erotessaan 100 000 talaria opiskelevan nuorison hyväksi. Summa vastasi neljääkymmentä professorin vuosipalkkaa. Nesselius siirtyi Turusta Uppsalaan vuonna 1713 ja toimi Uppsalan yliopiston kreikan kielen professorina vuodesta 1716 vuoteen 1737. ==Lähteet== * Kajanto, Iiro: "Nesselius, Israel (1667–1739)". Kansallisbiografia Luokka:Ruotsalaiset professorit Luokka:Turun akatemian professorit Luokka:Suomalaiset professorit Luokka:Ruotsalaiset kielitieteilijät Luokka:Suomalaiset kielitieteilijät Luokka:Vuonna 1667 syntyneet Luokka:Vuonna 1739 kuolleet
Porsasyskä

Porsasyskä on sioissa esiintyvä hengitystiesairaus, jonka aiheuttaja on mykoplasmoihin kuuluva Mycoplasma hyopneumoniae. Se leviää helposti sikalan sisällä ja tuulen mukana myös sikaloiden välillä. Oireita havaitaan tyypillisesti porsailla, joiden ikä on kuudesta viikosta kuuteen kuukauteen. Oireet akuutissa vaiheessa ovat koiran haukuntaa muistuttava yskä, kuume ja syömättömyys. Tauti aiheuttaa muutoksia keuhkoissa, ja siihen liittyy myös useita jälkitauteja. Tauti voi säilyä sikalassa pitkään nuorissa eläimissä, mutta vanhemmat eläimet saavat siihen vastustuskyvyn. Taudilla on suuri taloudellinen merkitys sianlihatuotannolle, sillä se hidastaa sikojen kasvua. Taudin esiintyvyys on alentumassa, ja tavoitteena on taudin hävittäminen Suomesta. == Aiheesta muualla == *Maatilan Pellervo 8/2001 *Farmit.net Luokka:Eläinten bakteeritaudit Luokka:Sikojen sairaudet
Albin Valjakka

Albin Valjakka (10. heinäkuuta 1877 Mikkelin maalaiskunta – 29. kesäkuuta 1918 Viipuri) oli suomalainen toimittaja ja poliitikko, joka toimi SDP:n kansanedustajana vuosina 1907–1918. Valjakka vangittiin sisällissodan loppuvaiheessa ja hän kuoli vankileirillä kesäkuussa 1918. == Elämä == Valjakka syntyi Mikkelin maalaiskunnan Hiirolassa piika Edla Antintytär Valjakan (s. 1844) aviottomana lapsena. Kansakoulun käytyään Valjakka meni kirjaltajan oppiin vuonna 1894 ja työskenteli myöhemmin kirjapainoissa Helsingissä ja Mikkelissä. Vuonna 1899 Valjakka liittyi Mikkelin kirjatyöntekijäin ammattiosastoon, jonka puheenjohtajana hän toimi 1904–1906. Valjakka oli myös Mikkelin työväenyhdistyksen puheenjohtaja. Vuonna 1906 Valjakka oli perustamassa Vapaus-lehteä ja työskenteli sen päätoimittajana vuodesta 1908 lähtien. Lisäksi hän oli lehden taloudenhoitaja sekä hallituksen puheenjohtaja. Valjakka oli SDP:n kansanedustaja vuosina 1907–1918 ja Mikkelin kaupunginvaltuuston jäsen 1907–1909. Lisäksi hän oli muun muassa sosiaalidemokraattisen puolueneuvoston jäsen. Sisällissodan aikana Valjakka työskenteli kansanvaltuuskunnan palveluksessa koulutoimen ylihallituksen tilalle perustetun kouluneuvoston kirjurina. Huhtikuun alussa Valjakka siirtyi muun kansanvaltuuskunnan tavoin Viipuriin, jossa hänet vangittiin Viipurin taistelun jälkeen toukokuussa kansanedustaja Kaarlo Saaren kanssa. Valjakka kuoli Viipurin vankileirillä kesäkuun lopussa. Hänen tilalleen eduskuntaan nousi Jussi Tolonen. == Yksityiselämä == Valjakan puoliso oli Hilma Maria Nykänen, jonka kanssa hän avioitui 1903. Nykänen toimi SDP:n kansanedustajana vuosina 1919–1930. Pariskunta on haudattu Mikkeliin Harjun hautausmaalle. Hauta oli pitkään unohdettuna, kunnes Mikkelin Työväenyhdistys ja Työväen sivistysliitto kunnostivat sen ja hankkivat paikalle muistokiven vuonna 2020 työväenyhdistyksen 130-vuotisjuhlan yhteydessä. == Lähteet == Luokka:Suomalaiset päätoimittajat Luokka:Kansanedustajat Luokka:Suomen Sosialidemokraattisen Puolueen poliitikot Luokka:Mikkelin kaupunginvaltuutetut Luokka:Etelä-Savon vaalipiiri Luokka:Suomen sisällissodan punaiset Luokka:Suomen sisällissodan terrorin uhrit Luokka:Vuonna 1877 syntyneet Luokka:Vuonna 1918 kuolleet
Tyyppi

Tyyppi voi tarkoittaa seuraavia asioita: * Ihmistyyppi **Myers–Briggsin tyyppi-indikaattori * Tyyppi ontologiassa * Tyyppiteoria matemaattisessa logiikassa * Tyyppijärjestelmän tyyppiä ohjelmointikielissä * Sisällön tiedostomuotoa internetissä
Token

Token voi tarkoittaa ainakin seuraavia asioita: * token, tyypin yksityinen esiintymä ontologiassa * Token, Formula 1 -talli * token, valtuutus Token Ring -verkossa * token, ohjelmointikielen kieliopillinen symboli (ks. Ohjelmointikielen kääntäjä)
Hilma Valjakka

Hilma Maria Valjakka (o.s. Nykänen, 29. toukokuuta 1881 Pieksämä - 14\. helmikuuta 1934 Mikkeli) oli suomalainen poliitikko, joka toimi SDP:n kansanedustajana vuosina 1919–1930. == Elämä == Hilma Valjakan vanhemmat olivat kirvesmies Adam Nykänen (1829-1896) ja Amanda Kuhlman (1849-1913). Kansakoulun käytyään hän työskenteli palvelijana ja muutti vuosisadan vaihteessa Mikkeliin. Vuonna 1902 Valjakka liittyi Mikkelin työväenyhdistykseen, jonka ohella hän vaikutti muun muassa sosialidemokraattisessa naisliitossa sekä raittiusliikkeessä. Valjakka oli Kieltolakiliiton johtokunnan jäsen ja toimi myös kiertävänä raittiuspuhujana. Vuonna 1919 Valjakka valittiin kansanedustajaksi ja Mikkelin kaupunginvaltuuston jäseneksi. Hän oli myös presidentin valitsijamiehenä vuosina 1925 ja 1931. Sydänvaivoista kärsinyt Valjakka kuoli Mikkelin kunnallissairaalassa pitkäaikaisen sairauden jälkeen helmikuussa 1934. == Perhe == Hilma Valjakan puoliso oli toimittaja Albin Valjakka, jonka kanssa hän avioitui vuonna 1903. Pariskunnalla oli yksi tytär. Albin Valjakka toimi myös kansanedustajana vuosina 1907-1918. Hän kuoli sisällissodan päätyttyä Viipurin vankileirillä kesäkuussa 1918. Hilma ja Albin Valjakka on haudattu Mikkeliin Harjun hautausmaalle. Hauta oli pitkään unohdettuna, kunnes Mikkelin Työväenyhdistys ja Työväen sivistysliitto kunnostivat sen ja hankkivat paikalle muistokiven vuonna 2020 työväenyhdistyksen 130-vuotisjuhlan yhteydessä. == Lähteet == Luokka:Kansanedustajat Luokka:Mikkelin kaupunginvaltuutetut Luokka:Suomen Sosialidemokraattisen Puolueen poliitikot Luokka:Etelä-Savon vaalipiiri Luokka:Vuonna 1881 syntyneet Luokka:Vuonna 1934 kuolleet
Elviira Vihersalo

Hedvig Elviira Vihersalo (o. s. Ala-Rasku, 29. tammikuuta 1871 Ilmajoki – 10. huhtikuuta 1919 Pietari) oli suomalainen poliitikko, joka toimi SDP:n kansanedustajana vuosina 1914−1918. == Elämä == Vihersalon vanhemmat olivat maanviljelijä Matti Matinpoika Ala-Rasku (1845–1913) ja Liisa Tuomaantytär Latva-Kokko (1847–1900). Perheessä oli 15 lasta. Kansakoulun jälkeen Vihersalo kävi Isossakyrössä toimineen Orisbergin meijerikoulun työskennellen vuodesta 1891 lähtien meijeriapulaisena Askaisissa. Vihersalo lähti työväenliikkeen toimintaan suurlakon jälkeen ja lokakuussa 1906 hänet valittiin Työläisnaisten liiton johtavaan valiokuntaan. Vihersalo toimi muun muassa Turun läänin eteläisen vaalipiirin puhujana ja kuului sosialidemokraattiseen piiritoimikuntaan. Eduskuntaan hänet valittiin vuonna 1914. Sisällissodan aikana Vihersalo työskenteli virkailijana Suomen kansanvaltuuskunnan oikeusasiain osastolla. Sodan loppuvaiheessa Vihersalo pakeni Neuvosto- Venäjälle, jossa hän toimi punapakolaisille tarkoitetun suomalaisen lastenkodin johtajana Pietarissa. Vihersalo kuoli pilkkukuumeeseen Pietarin kulkutautisairaalassa huhtikuussa 1919. == Perhe == Vihersalon puoliso oli Askaisesta kotoisin ollut kirvesmies Johan Wilhelm Vihersalo (1867–1922), jonka kanssa hän avioitui 1892. Viisilapsinen perhe asui Kaarinassa. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Varsinais-Suomen vaalipiiri Luokka:Suomen sisällissodan punaiset Luokka:Vuonna 1871 syntyneet Luokka:Vuonna 1919 kuolleet
Juho Rikkonen

Juho Paavonpoika Rikkonen (11. joulukuuta 1874 Jääski – toukokuu 1918 Viipuri) oli suomalainen poliitikko, joka toimi SDP:n kansanedustajana vuosina 1917–1918. Hänet teloitettiin sisällissodan loppuvaiheessa Viipurin vankileirillä. == Elämä == Jääsken Lokkarilassa syntyneen Rikkosen vanhemmat olivat itsellinen Paavo Juhonpoika Rikkonen (1831-1878) ja Maria Antintytär Rouhiainen (s. 1846). Hän työskenteli muurarina Jääskessä vuoteen 1906 saakka ja sen jälkeen Ruokolahden Tainionkoskella. Rikkonen oli mukana sosialidemokraattisen puolueen toiminnassa 1900-luvun alkuvuosista lähtien. Hän oli muun muassa Viipurin läänin itäisen vaalipiirin sosialidemokraattisen piiritoimikunnan jäsen. Kansanedustajaksi Rikkonen valittiin vuoden 1916 eduskuntavaaleissa. Sisällissodan syttyessä Rikkonen valittiin Työväen pääneuvoston varajäseneksi. Hänet vangittiin Viipurin taistelun jälkeen ja teloitettiin kenttäoikeuden päätöksellä Viipurin vankileirillä toukokuussa 1918. == Perhe == Rikkosen puoliso oli Leppävirralla syntynyt Maria Wilhelmiina Rautiainen (s. 1872), jonka kanssa hän avioitui 1896. Pariskunnalle syntyi neljä lasta, joista kolme kuoli jo nuorena. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Viipurin läänin itäinen vaalipiiri Luokka:Työväen pääneuvoston jäsenet Luokka:Suomen sisällissodan terrorin uhrit Luokka:Suomalaiset teloitetut Luokka:Suomalaiset muurarit Luokka:Vuonna 1874 syntyneet Luokka:Vuonna 1918 kuolleet
Jerry Williams

Jerry Williams oikealta nimeltään Sven Erik Fernström (15. huhtikuuta 1942 Solna – 25. maaliskuuta 2018) oli ruotsalainen rocklaulaja. Hän tuli tunnetuksi 1960-luvun alussa The Violents -yhtyeessä, mutta siirtyi sitten soolouralle. Vuonna 1963 The Violents oli mukana Beatlesien Ruotsin kiertueella. Williams siirtyi 1960-luvun lopulla soulmusiikin pariin mutta palasi 1970-luvun alussa rockiin ja esiintyi Roadwork-yhtyeen kanssa 1980-luvulle saakka. Hän sai vuonna 1985 kulttuuristipendin ja pääsi vuonna 1991 ruotsalaiseen postimerkkiin. Williams oli melko suosittu myös Suomessa 1960-luvun alussa. Williams esiintyi muun muassa Ruisrockissa vuonna 1976. Hänen kappaleitaan ovat esimerkiksi "Number one" ja "Dangerous happiness" vuodelta 1963. == Lähteet == Luokka:Ruotsalaiset laulajat Luokka:1960-luvun yhtyeet ja sooloartistit Luokka:Vuonna 1942 syntyneet Luokka:Vuonna 2018 kuolleet
Subjektiivinen idealismi

Subjektiivinen idealismi tai berkeleylainen idealismi on ontologinen idealistinen teoria, jonka mukaan havaitut oliot eivät ole mitään muuta kuin aistinsisällön kokoelmia (tai kimppuja) havaitsijan mielessä.Filosofia: subjektiivinen idealismi. Viitattu 28.7.2015. Teoria pyrkii siis selittämään inhimillisen ulkoista todellisuutta koskevan kokemuksen ja todellisuuden itsensä välistä suhdetta. Teorialla on paljon yhteistä fenomenalismin kanssa: sen mukaan fyysiset kappaleet, ominaisuudet, tapahtumat jne. voidaan palauttaa mielen olioiksi, ominaisuuksiksi, tapahtumiksi jne. Näin todellisuus muodostuu loppujen lopuksi vain mielestä ja mielessä olevista olioista, tapahtumista jne. Subjektiivinen idealismi on monistinen teoria, koska sen mukaan vain mieli on todella olemassa, eikä aineen olemassaolo itsenäisenä objektiivisena todellisuutena ole todistettavissa empiirisesti subjektiivisten havaintojen ulkopuolella. Tunnetuin subjektiivisen idealismin kannattaja oli 1700-luvun alkupuolella vaikuttanut irlantilainen filosofi George Berkeley. Berkeleyn idealismi oli vastaus John Locken empirismille, joka näyttäytyi hänelle materialismina. Berkeley katsoi, että olemassaolo oli sidottu kokemukseen, ja että oliot olivat olemassa havaittuina, mutta eivät sen ulkopuolella. Radikalisoineena aatetta kutsutaan solipsismiksi. Sen mukaan on olemassa pelkästään tiedostava minä. Berkeleyn ajattelussa Jumala varmistaa sen, että maailmassa on muutakin kuin aistija. == Katso myös == * Objektiivinen idealismi * Solipsismi ==Lähteet== == Aiheesta muualla == * A Modern Thinker ** Subjective idealism ** Criticisms of Subjective Idealism Luokka:Idealismi
Shipping Corporation of India

Shipping Corporation of India Yritysmuoto Valtionyhtiö Perustettu 1961 Kotipaikka Mumbai, Intia Toimiala Laivaliikenne Kotisivu www.shipindia.com Shipping Corporation of India (SCI) on Intian valtion omistama yritys, joka liikennöi sekä kotimaisia että kansainvälisiä reittejä käyttävillä laivoilla. == Historiaa == SCI perustettiin 2. lokakuuta 1961 yhdistämällä Eastern Shipping Corporation ja Western Shipping Corporation. Kaksi muuta yritystä Jayanti Shipping Company vuonna 1973 ja Mogul Lines Limited vuonna 1986 sulautuivat vielä SCI:hin. Yhtiö aloitti toimintansa 19 laivalla. Vähitellen se muuttui monialayhtymäksi, jolla on 83 laivaa ja kymmenen laivaliikenteeseen liittyvää toimialaa. * 27. lokakuuta 2006 SCI allekirjoitti sopimuksen eteläkorealaisen STX Shipbuildingin kanssa kuuden tuotesäiliöaluksen rakentamisesta. Tämä on arvoltaan suurin laivanrakennussopimus yhtiön historiassa. * 14. marraskuuta 2006 SCI allekirjoitti sopimuksen eteläkorealaisen Hyundai Samho Heavy Industryn kanssa kahden 4 400 TEU kokoisen konttilaivan rakentamisesta. Näiden laivojen luovutuksen on määrä tapahtua marraskuun lopulla 2008. == Laivasto == Tammikuussa 2006 SCI:n laivastoon kuului 84 laivaa, joiden yhteinen kantavuus oli 4,93 miljoonaa tonnia. Samaan aikaan yhtiö myös hoiti 53 laivaa, jotka kuuluivat Intian eri ministeriöille ja muille organisaatioille. Luokka:Laivayhtiöt Luokka:Intialaiset valtionyhtiöt
Työkokeilu

Työkokeilu on ammatillista kuntoutumista pohjustava kuntoutujan työhön ja ammattiin soveltuvuutta selvittävä palvelu, joka voidaan toteuttaa työpaikalla tai kuntoutuslaitoksessa. == Työkokeilun lainsäädännöllinen perusta == Työkokeilusta säädettiin ensimmäisen kerran 1960-luvun lopulla tehdyssä invalidihuoltolain muutoksessa. Silloin oli toiminnassa jo joitakin työkokeilua tarjoavia laitoksia kuten Invalidiliiton Järvenpään työklinikka, Invalidisäätiön työklinikka ja Tuberkuloosiliiton (nyk. Hengitysliiton) Merikosken työklinikka (nyk. Verve). Kuntoutuksen alkuvaiheessa 1960-luvulla työkokeilu määriteltiin näin: "Työkokeilu on vajaakuntoisen työedellytysten kvalifioitua kokeilua, tutkimista ja arviointia, joka tapahtuu käytännön työssä joko laitoksessa tai sen ulkopuolella yhtenäisen lääketieteellisen, psykologisen, ammatillisen ja sosiaalisen arvioinnin avulla". Tämän määritelmän mukaan työkokeilussa on erotettavissa kaksi olennaista tunnusmerkkiä: * arviointi tapahtuu käytännön työssä * suorittajina on eri alojen asiantuntijoiden muodostama työryhmä. Työkokeilu on, silloin kun se suoritetaan täydellisenä, kolmivaiheinen: * orientoitumisvaihe siihen sisältyvine standardisoituine työkokeineen tai vapaamuotoisena * kokeileminen realistisissa työtilanteissa työkokeilua suorittavassa laitoksessa * kokeileminen aidossa työympäristössä avoimilla työmarkkinoilla. Työkokeilua (joskus käytetään yhdistettyä nimikettä työ- ja koulutuskokeilu) käyttävät kaikki ammatillisen kuntoutuksen palvelujärjestelmät (työeläkekuntoutus, Kela, tapaturma- ja liikennevakuutuskuntoutus). Yhtäältä työkokeilu kytkeytyy kuntoutustutkimukseen, jossa on terveyspainotteisempi ja laajempi työote ja toisaalta työhönvalmennukseen, joka pyrkii työkokeilun antamien suositusten loppuun saattamiseen. == Ohjaus ja käytäntö == Suomen kuntaliiton kuntoutuspalveluluokituksen määritelmän mukaan työkokeilu työklinikalla on kokeilu, jossa selvitetään kuntoutujan edellytyksiä ja mahdollisuuksia suoriutua työelämässä. Työkokeilussa kokeillaan työtehtävistä suoriutumista joko työklinikalla tai työklinikan ohjauksessa normaalissa työpaikassa. Työministeriön ohjeistuksen mukaan työkokeilulla työpaikalla selvitetään asiakkaan soveltuvuutta työhön tai ammattiin ja koulutus- ja työvaihtoehtoja. Työkokeilun avulla voidaan myös tukea työn saamista työkokeilupaikalla. Työklinikan työkokeilussa asiakas saa ohjatusti kokeilla erilaisia työtehtäviä ja selvittää työ- ja koulutusmahdollisuuksiaan työklinikan asiantuntijoiden kanssa. Työkokeilun järjestäjänä voi olla myös ns. yksinyrittäjä, jolloin kokeilun valvonnassa työvoimatoimistolla on keskeinen asema. Kaikilla työeläkelaitoksilla ja niiden yhteistyöelimellä Vakuutuskuntoutus VKK:lla on kotisivuillaan kuvaukset työkokeilusta ja sen toteuttamisesta. == Katso myös == *Kuntoutus *Työharjoittelu *Välityömarkkinat Luokka:Ammatillinen kuntoutus
Cats on fire

Cats on fire on vaasalaislähtöinen, sittemmin Turussa toiminut rockyhtye. Yhtyeen ensimmäinen albumi, The Province Complains, julkaistiin alkuvuodesta 2007. Yhtyeen toinen albumi Our Temperance Movement julkaistiin maaliskuussa 2009. == Jäsenet == * Mattias Björkas (laulu, akustinen kitara) * Ville Hopponen (sähkökitara) * Kenneth Höglund (bassokitara) * Henry Ojala (rummut) == Albumit == * The Province Complains (2007) * Our Temperance Movement (2009) * Dealing in Antiques (2010) * All Blackshirts to Me (2012) == Aiheesta muualla == * Yhtyeen kotisivu * Yle Arkivet: Cats on Fire gästar Min Morgon Luokka:Suomalaiset rockyhtyeet
Rauli Eskolin

Rauli ”Rake” Ilari Eskolin (s. 1969) on suomalainen tuottaja ja lauluntekijä. Eskolinin tuottamia yhtyeitä ja artisteja ovat muun muassa CMX, Maj Karma, Neljä Ruusua, Anna Abreu, Disco, Hanna Pakarinen, Ilkka Alanko, Herra Ylppö & Ihmiset, Suburban Tribe, Apocalyptica, Day Eleven, Ronya, ja Piru Kange. Syksyllä 1999 Eskolin perusti yhdessä Gabi Hakasen ja A. W. Yrjänän kanssa Inkfish-tuotantoyhtiön. 1990-luvun alussa hän oli mukana perustamassa Provoice Oy:ta, jonka päätoimialana on äänimainonnan ja musiikin tuottaminen. Hän on ollut myös jäsenenä yhtyeissä Ann Bell Fell ja CampausRauli Illusion Rake Eskolin. InkFish (Web Archive 2007). Viitattu 24.10.2021. 1990-luvulla ja 2000-luvun alkuvuosina. Eskolin on säveltänyt ja sanoittanut muun muassa hittisinglet "Ivory Tower" (Anna Abreu), "Hard Luck Woman" (Hanna Pakarinen) sekä säveltänyt singlet "Haloo Helsinki!", "Perjantaina", "Jos elämä ois helppoo", "Yksi ilta unohdusta", "Kokeile minua", "Sairastun sinuun", "Maailman toisella puolen" (Leo Hakasen kanssa) ja "Sankaritar" (Tiktak). Eskolinin ja Patric Sarinin yhdessä kirjoittamat singlet "Vinegar" ja "Silent Despair" olivat vuoden 2008 soitetuimpia kappaleita. Vuonna 2009 Anna Abreun "Music Everywhere" oli yksi soitetuimpia kappaleita radioissa. Mariskan kanssa yhdessä tehty tango "Sua kaipaan" voitti Seinäjoen Tangomarkkinoiden sävellyskilpailun vuonna 2010Mariska: Sua kaipaan. Yle.. Vuonna 2011 Eskolin kirjoitti musiikkia Ronja Stanleyn kanssa tämän vuonna 2012 julkaistulle The Key Is the Key -albumille. Albumilta on julkaistu Ronyan ja Eskolinin yhteisbiisit "Annoying" ja "Hyperventilating". Vuoden 2012 alkupuoliskolla Eskolin äänitti, tuotti ja miksasi Neljä Ruusua -yhtyeen uuden albumin. Samana vuonna hän tuotti äänitti, miksasi ja tuotti yhdessä Gabi Hakasen kanssa Haloo Helsingin! neljännen albumin Maailma On Tehty Meitä Varten, joka on myynyt platinaa. Eskolin vastasi myös albumin jousisovituksista sekä oli mukana osasäveltäjänä useassa kappaleessa, muun muassa "Vapaus Käteen Jää" ja "Huuda". Saman vuonna hän tuotti CMX:n albumin Seitsentahokas, joka myi kultaa. Eskolin äänitti, miksasi ja tuotti 2013 Apocalypticasta tutun Eicca Toppisen ja hänen silloisen vaimonsa Kirsi Ylijoen bändin, Cherry & The Vipersin, debyyttialbumin, ja kesäkuusta 2013 alkaen käynnistyivät Happoradion Elefantti -albumin sessiot, jotka saatiin päätökseen vuoden vaihteessa. Elefantti on myynyt kultaa. Alkuvuodesta 2014 Eskolin äänitti, tuotti (yhdessä Gabi Hakasen kanssa) sekä miksasi Haloo Helsinki! -yhtyeen viidennen studioalbumin Kiitos Ei Ole Kirosana. Levyltä on julkaistu ensimmäinen single "Beibi", joka nousi iTunesin, Spotifyn, Latauslistan sekä radiosoittolistan ykköseksi. Hän myös äänitti, miksasi ja tuotti Don Huonojen jo levytettyjen kappaleiden uudet versioinnit We Want More -tosi-TV-ohjelmaan sekä lisäksi kaksi uutta kappaletta. Eskolin on tehnyt yhteistyötä myös laulaja- lauluntekijä Elviira Niemisen kanssa. == Lähteet == ==Aiheesta muualla== * Meteli * * Luokka:Suomalaiset lauluntekijät Luokka:Suomalaiset musiikkituottajat Luokka:Emma-palkinnon saajat Luokka:Vuonna 1969 syntyneet Luokka:Elävät henkilöt
An Ocean Between Us

__NOTOC__ An Ocean Between Us on metalcore-yhtye As I Lay Dyingin neljäs studioalbumi. Metal Blade Records julkaisi albumin 21. elokuuta 2007. Julkaisuajankohtana albumi pääsi albumimyynnillään Billboardin Top 200 -listalla sijalle 8, ja myyntilukumäärä oli lähes 39 000.Blabbermouth.net, "AS I LAY DYING, SIXX A.M., ADEMA First-Week Sales Revealed", viitattu 6. lokakuuta 2007. Kappale ”Nothing Left” sai Grammy-ehdokkuuden luokassa "Best Metal Performance" vuonna 2007. == Kappaleet == # # # # # # # # # # # # == Kokoonpano == * Tim Lambesis – laulu * Phil Sgrosso – kitara * Nick Hipa – kitara * Josh Gilbert – basso * Jordan Mancino – rummut == Arvostelut == * Allmusic: Allmusic review * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2007 albumit Luokka:As I Lay Dyingin albumit
Objektiivinen idealismi

Objektiivinen idealismi on ontologinen idealistinen käsitys, jonka mukaan todellisuuden määräävä henkinen perusaines on riippumaton yksilön tietoisuudesta. Platon voidaan nähdä ensimmäisenä objektiivisena idealistina. Objektiivinen idealismi erotetaan sekä George Berkeleyn subjektiivisesta idealismista että Immanuel Kantin transsendentaalisesta idealismista. Kantia edeltäneen uuden ajan filosofiassa Spinozaa ja Leibnizia voidaan pitää objektiivisen idealismin edustajina. Välittömästi Kantia seuranneena ajanjaksona objektiivista idealismia kehittivät erityisesti kolme Kantin seuraajaa, F. W. J. Schelling, J. G. Fichte ja G. W. F. Hegel. Objektiivisen ja subjektiivisen idealismin ero ei kuitenkaan aina ole selvä: esimerkiksi Fichten idealismia kutsuttiin myöhemmin subjektiiviseksi idealismiksi erotuksena Schellingin selvästi objektiivisesta idealismista. Hegelin idealismia taas alettiin kutsua absoluuttiseksi idealismiksi. Myöhemmin objektiivista idealismia ovat kannattaneet muun muassa yhdysvaltalaiset Charles S. Peirce ja Josiah Royce sekä brittiläiset idealistit kuten T. H. Green ja F. H. Bradley. Missä brittiläiset idealistit ja Royce olivat saaneet voimakkaita vaikutteita Hegeliltä, Charles S. Peirce kehitti oman versionsa objektiivisesta idealismista lähinnä Kantin ja jossain määrin myös Schellingin vaikutuksen alaisena. Hänen mukaansa aine oli vain mielen reduktio.”The one intelligible theory of the universe is that of objective idealism, that matter is effete mind, inveterate habits becoming physical laws”. CP 6.25 - Teoksessa Peirce, C. S.: Collected Papers of Charles Sanders Peirce, vols. 1–6, Charles Hartshorne and Paul Weiss (eds.), vols. 7–8, Arthur W. Burks (ed.), Harvard University Press, Cambridge, Massachusetts, 1931–1935, 1958. == Katso myös == * Absoluuttinen idealismi * Subjektiivinen idealismi == Lähteet == Luokka:Idealismi
Lapporten

Lapporten () on u-kirjaimen muotoinen vuoristolaakso Abiskon alueella Kiirunassa Pohjois-Ruotsissa. Laakso on eräs alueen nähtävyyksistä, ja se on nähtävissä junasta Abisko turiststationin ja Björklidenin rautatieaseman välisellä rataosalla. Laakso yhdistää vuorijonon lounaispuolella sijaitsevan Nissunčorrun ja koillispuolella sijaitsevan Čuonačohkan. Alueella risteilee myös useita viitoitettuja vaelluspolkuja. Luokka:Kiirunan kunta Luokka:Ruotsin laaksot
M/S Trelleborg

M/S Trelleborg on ruotsalainen junalautta, jolla Scandlines-varustamo liikennöi Ruotsin Trelleborgin ja Saksan Sassnitzin väliä. Laivan kotisatama on Trelleborg, jonka mukaan laiva on saanut nimensäkin, ja se liikennöi Ruotsin lipun alla. M/S Trelleborg oli valmistuessaan maailman suurin yhdistetty auto-, juna- ja matkustajalautta. Laiva voi ottaa mukaansa 800 matkustajaa, joita varten on 50 hyttipaikkaa. Junanvaunuja varten on viisi raidetta, joiden yhteenlaskettu pituus on 755 metriä. Henkilöautoja mahtuu laivaan 108 kappaletta autokaistoille, joiden pituus on 650 kaistametriä. Laivan omistajana oli aluksi Ruotsin valtionrautatiet (Statens Järnvägar, SJ) vuosina 1982–1990. Vuosina 1990–1999 laivan omisti SweFerry, joka myi laivan vuonna 1999 Stena Line -varustamolle. Trelleborg Trelleborg
Roméo Dallaire

Roméo Antonius Dallaire O.C., CMM, GOQ, MSC, CD (25. kesäkuuta 1946 Denekamp, Alankomaat) on kanadalainen evp-kenraaliluutnantti, joka toimi Kanadan senaattorina edustaen liberaalipuoluetta vuosina 2005–2014. Dallaire toimi YK:n UNAMIR-joukkojen komentajana Ruandassa kansanmurhan aikana. Kanadanranskalainen Dallaire syntyi Alankomaissa kanadalaiselle ylikersantille Roméo Louis Dallairelle ja hollantilaiselle sairaanhoitajalle Catherine Vermeassenille. Hän muutti äitinsä kanssa Kanadaan puolivuotiaana ja kasvoi Montrealissa. Dallaire astui Kanadan puolustusvoimien palvelukseen 1964. Vuonna 1989 hänet ylennettiin prikaatikenraaliksi. Heinäkuussa 1993 Dallaire nimitettiin YK:n Ugandan ja Ruandan sotilastarkkailujoukon () komentajaksi. UNOMUR liitettiin pian YK:n avustusoperaatioon Ruandassa () ja Dallairesta tuli tämän operaation komentaja. UNAMIR:n tarkoitus oli valvoa vastasolmitun Arushan rauhansopimuksen toimeenpanoa, mutta hän joutui pian uudelleen käynnistyneen sisällissodan ja kansanmurhan todistajaksi. Operaation aikana Ruandassa murhattiin 800 000 ihmistä. UNAMIR-operaation jälkeen Dallaire toimi Kanadan 1. divisioonan komentajana ja armeijan varakomentaja ja sai kenraaliluutnantin ylennyksen. Hän toimi myös puolustusministeriössä apulaisvarapuolustusministerinä. Dallaire jäi eläkkeelle armeijan palveluksesta vuonna 2000. Dallairen kirja Shake Hands with the Devil: The Failure of Humanity in Rwanda (), joka kertoo hänen kokemuksistaan Ruandan operaatiossa, nousi myyntimenestykseksi ympäri maailmaa. Hänen seuraava kirjansa oli Shake Hands With the Devil: The Journey of Roméo Dallaire. Hänen kokemusten pohjalta on valmistunut elokuva Shake Hands With the Devil (2007). == Lähteet == == Aiheesta muualla == Luokka:Kanadalaiset kenraalit Luokka:Kanadan senaattorit Luokka:Officer of the Order of Canada Luokka:Grand Officer of the National Order of Quebec Luokka:Vuonna 1946 syntyneet Luokka:Elävät henkilöt Luokka:Ruandan kansanmurha
Henry Wilde

Henry Tingle Wilde (21. syyskuuta 1872 – 15. huhtikuuta 1912) oli matkustajahöyrylaiva RMS Titanicin yliperämies, joka kuoli laivan upotessa. Hän oli työskennellyt aikaisemmin muun muassa RMS Olympicilla. Wilde saapui Titanicille päivää ennen neitsytmatkan alkua. Laivan törmätessä jäävuoreen hän vietti vapaavahtia hytissään. Wilde auttoi paapuurin puoleisten pelastusveneiden laskemisessa ja nähtiin viimeisen kerran täyttämässä pelastuslautta A:ta ja B:tä. Erään teorian mukaan Wilde oli se miehistön jäsen, joka pelastuneiden kertomusten mukaan ampui itsensä hieman ennen laivan uppoamistaThe Portrush Letter. Muita esitettyjä vaihtoehtoja ovat ensimmäinen perämies William Murdoch ja kapteeni Edward J. Smith. Wilden ruumista ei koskaan löydetty. Vuoden 1997 elokuvassa Titanic Wildeä näytteli Mark Lindsay Chapman. Elokuvassa Wilde nähtiin pelastuslautta B:n lähistöllä ennen uppoamista sekä uppoamisen jälkeen veden varassa rikkinäisen kansituolin päällä yrittäen kutsua pelastusveneitä takaisin pilliinsä puhaltamalla. Elokuvassa hän lopulta paleltui kuoliaaksi. Wilden todellista kuolinsyytä ei ole saatu koskaan selville. == Lähteet == ==Aiheesta muualla== *Henry Tingle Wilde, Titanic Encyclopedia Luokka:Titanicin matkustajat ja miehistö Luokka:Englantilaiset henkilöt Luokka:Brittiläiset merimiehet Luokka:Vuonna 1872 syntyneet Luokka:Vuonna 1912 kuolleet
Casino

Casino voi viitata seuraaviin kohteisiin: * Casino, vuonna 1995 valmistunut yhdysvaltalainen elokuva * kasino, uhkapelipaikka * Kasinopuolue () eli Casino, vuoden 1848 Frankfurtin kansalliskokouksen suurin ja vaikutusvaltaisin puolueryhmä ==Katso myös== * Kasino (täsmennyssivu) * Cassino Luokka:Seulonnan keskeiset artikkelit
Orient Overseas Container Line

Orient Overseas Container Line (OOCL) () on hongkongilainen kontteja meritse kuljettava laivayhtiö, joka suorittaa myös muita logistiikka-alan palveluja. OOCL on Orient Overseas International Limited -yhtiön (OOIL) tytäryhtiö, jonka emoyhtiö omistaa kokonaan. Suomessa toimivan OOCL (Finland) Ltd Oy:n omistaa Bermudalle rekisteröity Orient Overseas (International) Limited.Lampinen, Antti: Nämä yhtiöt toimivat veroparatiiseissa, Taloussanomat 8.4.2016, lähde Dun & Bradstreet. OOCL:n perusti C. Y. Tung vuonna 1947, jolloin yhtiön nimeksi tuli Orient Overseas Line. Yhtiö vaihtoi nimensä Orient Overseas Container Lineksi vuonna 1969, jolloin se aloitti konttiliikenteen. Enimmillään OOCL:n laivastoon kuului yli 150 rahtilaivaa, joiden yhteinen kantavuus ylitti kymmenen miljoonaa tonnia; se kuului maailman seitsemän suurimman varustamon joukkoon. Yhdessä vaiheessa se omisti myös M/T Seawise Giantin, suurimman koskaan rakennetun laivan. Yhtiö on kärsinyt takaiskuista läpi koko historiansa, ensi kerran 1970-luvun alussa. Syyskuussa 1970 Tung osti kuuluisan valtamerilaivan RMS Queen Elizabethin muuttaakseen sen kelluvaksi yliopistoksi, joka tunnettaisiin nimellä Seawise University. Laiva syttyi tuleen 9. tammikuuta 1972 korjaustöiden aikana ja upposi Hongkongin Victoria-satamaan. Hylky romutettiin kolme vuotta myöhemmin. C. Y. Tungin kuoleman jälkeen 1982 C. H. Tung otti 14 vuodeksi johdon Orient Overseas International Limited -yhtiössä, joka on OOCL:n emoyhtiö. Vuonna 1996 johtoon siirtyi hänen veljensä C. C. Tung. Nykyisin OOCL on yksi maailman suurimmista varustamoista ja logistiikkayrityksistä, jolla on yli 230 toimistoa 58 maassa ympäri maailmaa sekä yli 270 laivaa. Aiemmin kaikki yhtiön suuret laivat saivat nimen, joka alkoi sanalla Seawise, joka oli sanaleikki C. Y. Tungin nimikirjaimista. Vuodesta 1989 OOCL:lle kuuluvat rahtilaivat ja konttilaivat ovat saaneet nimen, joka alkaa tunnuksella OOCL. ==Lähteet== Luokka:Laivayhtiöt
Itsellinen

Itsellinen tarkoitti sääty-yhteiskunnan ajan Suomessa maaseudulla asunutta henkilöä, joka ei saanut elatustaan omasta maanviljelystään eikä ollut vakinaisesti kenenkään palveluksessa. Pääansionsa itselliset saivat tekemällä muuta kuin maatöitä, esimerkiksi toimimalla käsityöläisinä. He asuivat vuokralla toisen omistamassa asunnossa ja maksoivat asumisestaan joko rahalla tai työnteolla. Itsellisillä saattoi olla myös omaa pientä viljelystä ja muutamia kotieläimiäkin.Vesilahden mäkitupalaiset Itselliset kuuluivat 1700-luvulla suomalaisessa maaseutuyhteisössä tilattomaan väestöön ja samalla yhteiskunnan alimpaan kerrokseen mäkitupalaisten ja palkollisten ohella. Tämänaikaisen länsisuomalaisen kylän rakenteessa itsellisten mökit sijaitsivat kylän laitamilla, kun taas vauraamman väen asutus muodosti kylän ytimen. == Itsellinen fiktiossa == Kirjallisuudessa itsellisiä esiintyy jonkin verran; eräät tunnetuimmat ovat Artturi Järviluoman näytelmän Pohjalaisia itselliset Kaisa ja Salttu, jotka ovat tarinan tärkeitä sivuhenkilöitä. ==Katso myös== * Loinen (yhteiskunta) * Mäkitupalainen * Palkollissääntö * Palveluspakko ==Lähteet== Luokka:Suomen asutus- ja yhteiskuntahistoria Luokka:Maatalouden historia Luokka:Sääty-yhteiskunta
Ukraina Eurovision tanssikilpailussa

Ukraina osallistui historian ensimmäiseen Eurovision tanssikilpailuun, joka järjestettiin Lontoossa 1. syyskuuta 2007. Ukrainan tanssipari Yulia Okropiridze ja Illya Sydorenko hävisivät Suomelle sijoituttuaan toiselle sijalle. Ukraina sai pisteitä seuraavilta mailta: Sveitsi (3), Ruotsi (5), Kreikka (5), Itävalta (5), Tanska (6), Saksa (6), Irlanti (6), Portugali (7), Espanja (8), Alankomaat (10), Suomi (12), Liettua (12), Venäjä (12) ja Iso- Britannia (12). == Sijoitukset == Vuosi Sijoitus Tanssijat Tanssilajit 2007 2. Julija Okropiridze ja Illja Sydorenko quickstep and Showdance 2008 3. Lilia Podkopayeva & Sergei Kostetskij jive ja ukrainalainen folk-tanssi Luokka:Eurovision tanssikilpailut maittain
Kalliomäen pysäkki

Kalliomäen pysäkki () on rataosalla Pohjois-Savossa Sonkajärven kunnassa sijaitseva lakkautettu rautatieliikennepaikka. Se oli Sukevan keskusvankilan pysäkki, jossa vankivaunut pysähtyivät. Kalliomäestä haarautui Sukevan keskusvankilalle johtanut Kalliosuon rata, joka purettiin 1970-luvulla. Kalliomäki avattiin laiturivaihteena noin vuonna 1932. Se muutettiin miehttämättömäksi 1969 ja tavaraliikenne lakkautettiin 1976. Henkilöliikenne lakkautettiin 28. toukokuuta 1983 ja koko liikennepaikka 3. kesäkuuta 1984. Kalliomäen pysäkkirakennus on uusin Iisalmi–Kajaani-radan asemarakennuksista, koska Sukevan keskusvankila valmistui radan valmistumisen jälkeen. Kalliomäessä on osittain tiilirakenteinen pysäkkirakennus, ja se on ainut tiilirakenteinen asemarakennus Iisalmi–Kajaani-rataosalla. Pysäkkirakennuksessa oli matkatavaratila, odotustila sekä asemamiehen toimisto ja lipunmyynti. Asemamiehen toimistosta on lippuluukku odotustilaan. Jokaiseen osaan asemasta on oma sisäänkäynti ja matkatavaratilaan myös leveät tavaraovet tavarankäsittelyn helpottamiseksi. Lämmitys tapahtui pönttöuuneilla. Matkatavaratila ei ollut lämmintä tilaa. Rakennus on varastokäytössä. ==Lähteet== * Aro, Jari: Sukevan keskusvankilan historiikki, 1989 (Arkistoitu versio) * Haavikko, Jari: Sonkajärven rakennusperinnettä, 1992 (Arkistoitu versio) * Suomen vankilat, koonnut: Jouko Nevalainen, julkaisija: Oikeusministeriön vankeinhoito-osasto, Helsinki, 2. painos, 1961, s. 49-58 === Viitteet === == Aiheesta muualla == *Vaunut.org: Kuvia Kalliomäen pysäkiltä Luokka:Pohjois-Savon lakkautetut rautatieliikennepaikat Luokka:Sonkajärven rakennukset ja rakennelmat Luokka:Sonkajärven liikenne
Italia Marittima

Italia Marittima S.p.A. on italialainen laivaliikenneyhtiö, jota johtaa Evergreen Marine Corporation. ==Historiaa== Yhtiö perustettiin nimellä Österreichischer Lloyd vuonna 1836 ja siitä tuli yksi maailman suurimmista laivaliikenneyhtiöistä, koska se hoiti vuoteen 1918 asti suurimman osan Itävalta-Unkarin merikuljetuksista ja merimatkustajista. Yhtiö hoiti säännöllisen liikenteen Triestesta Lähi-itään, Intiaan, Kiinaan, Kaukoitään, Brasiliaan, Yhdysvaltoihin ja Pohjois-Eurooppaan. Se oli myös ensimmäisiä, jotka alkoivat käyttää höyrylaivoja. Yhtiön nimeksi tuli Lloyd Triestino vuonna 1919, kun Triestesta tuli osa Italiaa. Samaan aikaan yhtiötä myös järjesteltiin uudelleen, jotta se toipuisi ensimmäisen maailmansodan aikaisista menetyksistään. 1930-luvun loppuun mennessä Lloyd Triestino oli jälleen maailman johtavia kuljetusyrityksiä omistaen 85 laivan laivaston ja käyttäen 17 reittiä Aasiaan, Afrikkaan ja Australiaan. Yhtiö oli uudelleen toimintakyvytön toisen maailmansodan hävitysten vuoksi 1940-luvulla. Sodan aikana Lloyd Triestino menetti 68 laivaa ja 1 000 merimiestä. Lopulta laivasto oli pienentynyt vain viiden laivan kokoiseksi ja yhtiöllä oli edessään jälleen valtava uudelleenrakennusohjelma. Vuoteen 1956 mennessä yhtiön laivasto oli kasvanut 31 alukseen. Lloyd Triestino aloitti kumppanuuden taiwanilaisen merenkulkualan jättiläisen Evergreen Marinen kanssa vuonna 1993. Menestyksekäs kumppanuus on kehittynyt vuosien varrella ja siihen on nyttemmin otettu mukaan myös Evergreenin brittiläinen yhtiö, Hatsu Marine Ltd., joka perustettiin vuonna 2000. Lloyd Triestinon nimi vaihtui virallisesti Italia Marittimaksi 1. maaliskuuta 2006. Luokka:Laivayhtiöt
Montrealin kasvitieteellinen puutarha

thumb|250px|Kukilla koristeltu Volkswagen Kupla eräässä kasvihuoneessa Montrealin kasvitieteellinen puutarha () on suuri kasvitieteellinen puutarha, joka sijaitsee Montrealissa Kanadassa. Alue on kooltaa 750 000 m2. Kasvitieteelliseen puutarhaan kuuluu 22 000 kasvilajia ja lajiketta, 10 kasvihuonetta ja 30. teemapuutarhaa.. Puutarhassa järjestetään koulutusta, säilytetään harvinaisia kasvilajeja sekä tehdään kasvitieteellistä tutkimusta. Pormestari Camillien Houde perusti puutarhan vuonna 1931 munkki Marie- Victorinin kampanjoinnin jälkeen. Kiinalainen puutarha on rakennettu perinteisten kiinalaisten ohjeiden mukaan. Siellä on monia kiemurtelevia polkuja, keinotekoinen vuori ja kiinalaiseen tyyliin tehtyjä rakennuksia, jotka sisältävät bonsaikokoelman. Montrealin kasvitieteellisen puutarhan kiinalainen puutarha on suurin kiinalainen puutarha Kiinan ulkopuolella. Japanilaiseen puutarhaan on istutettu tyypillisiä japanilaisia kasveja. Alueella on japanilaistyylisiä rakennuksia ja kesän aikana siellä esitetään perinteinen japanilainen teeseremonia. Lisäksi esillä on kukkienasettelutaide Ikebana ja kamppailulaji Iaidō. japanilaiseen puutarhaan kuuluu myös laaja koikarppilammikko. Kanadan alkuperäiskansojen puutarhassa on vaahteroita, koivuja sekä mäntyjä. Alueella on muutamia toteemipaaluja esittelemässä intiaanien taidetta ja rakennustapoja. Vuoristopuutarhassa on kiemurtelevia polkuja kivikossa. Polkuja reunustavat pienikokoiset vuoristokasvit. Muissa puutarhoissa on muun muassa myrkyllisiä kasveja, viljelykasvien alue sekä arboretum. Puutarha on myös monien eläinten pääasiassa oravien ja ankkojen asuinpaikka. Puutarhassa on myös harvinaisempia eläimiä kuten kilpikonnia ja haikaroita. Puutarha on yksi kaupungin suosituimpia nähtävyyksiä. File:Activité Papillons en Liberté - Jardin botanique de Montréal.ogv|Butterflies Go Free video Kuva:Montreal1 072.jpg|Yksi lukuisista kiinalaistyylisistä rakennuksista Kuva:MontrealBotanicalGardensWLily.JPG|Intianlootus kiinalaisessa puutarhassa Kuva:JBMbridge.JPG|silta japanilaisessa puutarhassa Kuva:Montreal1 054.jpg|Intiaanien perinteitä esittelevä puutarhan osa Kuva:Flowering- kale.jpg|Koristekaaleja Kuva:Jardin botanique de MontréalPeaceGarden.jpg|Rauhanpuutarha Image:Jardin botanique de Montréal Peace Garden 1.jpg|Amppeli rauhanpuisto-osassa Kuva:Cichorium endivia field.jpg|Endiivejä == Lähteet == == Aiheesta muualla == Kasvitieteellinen puutarha Luokka:Kasvitieteelliset puutarhat
Guy Stéphan

Guy Stéphan (s. 17. lokakuuta 1956 Ploumilliau, Côtes-d'Armor) on ranskalainen jalkapallovalmentaja ja entinen pelaaja. Heinäkuusta 2012 lähtien hän on toiminut Ranskan jalkapallomaajoukkueen apuvalmentajana. Luokka:Ranskalaiset jalkapallovalmentajat Luokka:Ranskalaiset jalkapalloilijat Luokka:Vuonna 1956 syntyneet Luokka:Elävät henkilöt
Tylppäkuonokarhu

Tylppäkuonokarhu (Arctodus spp.) oli suuri, kaikkiruokainen ja nykyään sukupuuttoon kuollut karhu, joka eli Pohjois-Amerikassa noin 1,8 miljoonaa -11 000 vuotta sitten. Tylppäkuonokarhuja oli kahta lajia: Arctodus pristinus ja Arctodus simus. Lajeista suurin oli Arctodus simus, joka oli samalla suurin koskaan elänyt karhu. Seistessään neljällä jalalla se oli 180 cm korkea ja kahdella jalalla jopa 400 cm korkea. Painoa sillä oli toista tuhatta kiloa, eli enemmän kuin kodiakinkarhulla, joka on nykyisistä karhuista suurin. Se oli pääasiassa lihansyöjä. Tylppäkuonokarhun lähin nykyinen sukulainen on silmälasikarhu; näiden suvut erkaantuivat toisistaan vasta noin viisi miljoonaa vuotta sitten. Tylppäkuonokarhun ruumiinrakenne muistuttaa kuitenkin enemmän Suomessakin tavattavaa ruskeakarhua. ==Lähteet== * Tiede-lehti 9/2009, s. 29: 10 lajia, jotka voisi herättää henkiin Luokka:Esihistorialliset nisäkkäät Luokka:Pleistoseenin sukupuuttoon kuollut megafauna Luokka:Karhut
Chryste Gaines

Chryste Gaines (s. 14. syyskuuta 1970 Lawton, Oklahoma) on yhdysvaltalainen pikajuoksija. Gaines sijoittui Barcelonan sisäratojen MM-kisoissa 1995 60 metrin juoksussa seitsemänneksi ajalla 7,12. Myöhemmin samana vuonna Göteborgin ulkoratojen MM-kisoissa hän oli mukana Yhdysvaltain joukkueessa, joka voitti MM-kultaa 4 x 100 metrin viestijuoksussa.http://www2.iaaf.org/results/past/WCH95/data/W/4X1/Rf.html Seuraavana vuonna hän oli mukana voittamassa olympiakultaa Atlantan olympialaisissa pikaviestissä.http://www.aafla.com/6oic/OfficialReports/1996/1996v3.pdf , s. 102 Pariisin sisäratojen MM-kisoissa 1997 hän karsiutui 200 metrin juoksun välierissä ajalla 23,31. Samana vuonna Ateenan ulkoratojen MM-kisoissa hän sijoittui 100 metrin juoksussa kahdeksanneksi ajalla 11,32 sekä oli mukana voittamassa MM-kultaa pikaviestissä.http://www2.iaaf.org/results/past/WCH97/data/W/4X1/Rf.html Vuonna 1998 hän juoksi GP-finaalissa 100 metrillä kuudenneksi ajalla 11,23. Gaines karsiutui Sydneyn olympialaisissa 2000 100 metrin välierissä. Pikaviestissä hän oli mukana kolmanneksi juosseessa joukkueessaSydney 2000 – Naisten 4×100 metrin viestin tulokset IAAF . Kauden lopussa hän sijoittui GP- finaalissa 100 metrillä toiseksi ajalla 11,09. Seuraavana vuonna hän voitti Lissabonin sisäratojen MM-kisoissa 60 metrillä MM-pronssia ajalla 7,12 ja oli 100 metrillä viides Edmontonin MM-kisoissa ajalla 11,06. Vuonna 2002 hän voitti Yhdysvaltain sisäratojen mestaruuden 60 metrillä ja oli GP-finaalissa 100 metrillä neljäs. Pariisin MM-kisoissa 2003 hän oli mukana Yhdysvaltain pikaviestijoukkueessa, joka voitti kisoissa MM- hopeaa.http://www.iaaf.org/WCH03/results/gender=W/discipline=4X1/combCode=hash/roundCode=f/index.html Kauden lopussa hän voitti IAAF:n yleisurheilufinaalin 100 metrillä ajalla 10,83. Vuonna 2005 Gaines sai kahden vuoden kilpailukiellon yhteyksistään Balco-laboratorioon, vaikka ei ollut koskaan antanut positiivista dopingtestiä. Kilpailukielto merkittiin alkaneeksi 6. kesäkuuta 2005 ja samalla Gainesin tulokset aikavälillä 30. marraskuuta 2003 – 6. kesäkuuta 2005 hylättiin. Gaines teki paluun kilparadoille vuonna 2008. ==Ennätykset== * 100 metrin juoksu: 10,86 (2003) * 200 metrin juoksu: 22,67 (2003) ==Lähteet== Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut yleisurheilijat Luokka:Vuonna 1970 syntyneet Luokka:Elävät henkilöt
Emmaste

Emmaste () oli Virossa, Hiidenmaan saaren eteläosassa sijainnut kunta. Sen asukasluku oli 1 125 (1.1.2013), pinta-ala 197,49 neliökilometriä ja asukastiheys 5,7 asukasta neliökilometrillä. Kunnan keskus oli Emmasten kylä. Hiidenmaan kunnat (Emmaste, Hiiu, Käina ja Pühalepa) yhdistettiin vuoden 2017 lokakuussa Hiidenmaan kunnaksi. == Kylät == Emmaste, Haldi, Haldreka, Harju, Hindu, Härma, Jausa, Kabuna, Kaderna, Kitsa, Kurisu, Kuusiku, Kõmmusselja, Külaküla, Külama, Laartsa, Lassi, Leisu, Lepiku, Metsalauka, Metsapere, Muda, Mänspe, Nurste, Ole, Prassi, Prähnu, Pärna, Rannaküla, Reheselja, Riidaküla, Selja, Sepaste, Sinima, Sõru, Tilga, Tohvri, Tärkma, Ulja, Valgu, Vanamõisa, Viiri, Õngu. ==Väestö== Vuonna 2011 Emmasten kunnassa oli 1 102 asukasta, joista 1 089 (98,8 %) oli virolaisia, 3 (0,3 %) venäläisiä ja 9 (0,8 %) muita kansallisuuksia. == Lähteet == == Aiheesta muualla == Luokka:Hiidenmaan entiset kunnat
Amfilokhos

Amfilokhos () oli antiikin Kreikassa miehen etunimi. == Kreikkalainen mytologia == Kreikkalaisessa mytologiassa esiintyy kolme eri hahmoa, jotka kantavat nimeä: * Amfilokhos, Amfiaraoksen ja Erifylen poika, Argoksen kuningas * Amfilokhos, Alkmaionin ja Manton poika * Amfilokhos, Dryaan poika ja Alkinoen puoliso